
De  typho  epidemico  Frickhofiae  pagi 
Nassoviensis. 

Haud  scio  an  excusatione  mihi  opus  sit , hanc 
rem  tractandam  atque  disputandam  me  sumpsisse,  quae 
et  maxime  pervulgata  et  a viris  sane  doctissimis  ac- 
curate et  diligenter  sit  illustrata. 

Causae  tamen  eaeque  gravissimae  me  induxerunt, 
ut  potius  id  opus  aggrederer,  cuius  explorandi  summa 
mihi  facta  erat  copia.  Sunt  enim  typhi  epidemici  ge- 
nera tam  varia  tamque  diversa  et  origine  et  incre- 
mentis , ut,  si  pauca  etiam  de  hac  re  attulerim , non 
dubitem,  quin  tota  materies  paula  sane  dilucidior  cla- 
riorque  futura  sit.  Praeterea  eo  maiore  studio  hanc  in 
rem  incubui , quod  mea  inprimis  vicinia  per  longam 
annorum  seriem  atque  memoriam  typho  laborat,  quod- 
que hoc  ipso  anno  inde  a.  d.  XVII.  Cal.  Febr.  usque 
ad  Nonas  Apriles  per  W ey  erum  et  S c h o 1 1 u m 
Doctores  medicinae  occasio  mihi  erat  oblata  lectos 
aegrotorum  adeundi  morbique  rationum  indagandarum, 
quibus  viris  maxime  de  me  meritis  si  hac  ipsa  dis- 
sertatione componenda  gratiam  referre  possem,  opta- 
tissimum officium  praestitissem.  Sed  anteaquam  de 

morbo  ipso  verba  faciam,  non  alienum  esse  arbitror 
de  victu  cultuque  incolarum  praefari  omniumque  ea- 
rum rerum,  quae  ad  excitandam  pertinebant  illam  epi— 
demiam  et  augendam,  quam  accuratissime  rationem 
habere.  Ac  primum  quidem  ab  loci  descriptione  or- 
diendum videtur. 

Frickhofen,  vicus,  situs  est  in  zona  temperata 
septentrionali  51 — 52°  lat.  sept;  altitudinem  ML  pe- 
dum supra  maris  aequor  occupans,  in  parte  meridio- 
nali eius  montis,  quae  „Westerwald“  vocatur,  M cir- 
citer octo  passuum  a Logana  flumine  distans.  Occi- 
dentem et  septentriones  saltus  occupat  satis  fragosus 
et  multa  silva  consitus ; sub  quo  prope  vicum  ager 
est  parvus,  cuius  superficies  partim  luto  partim  calcio 
carbonico  et  basalta  consistit. 

De  hoc  saltu  rari  torrentes  proruunt  vehementer 
increscentes,  si  parva  modo  pluvia  fit.  Inveniuntur 
quoque  hic  illic  hoc  in  agro,  quem  modo  dixi,  loca 
minuta  gramine  obsita , in  quibus  incolae  lini  molle- 
scendi causa  fossulas  infodiunt  , quas , dum  illud  ad 
certum  modum  putrefactum  sit,  aqua  habent  impletas. 
Quae , pluvia  exorta , torrentibus  , ut  supra  dictum 
est , exsuperantibus , facile  non  modo  ad  marginem 
complentur,  sed  aquam  quoque  supervacuam  in  vicum 
demittunt,  qui  in  convalle  inferiori  situs  aquas  undi- 
que una  cum  terra  plantisque  ab  radicibus  erutis  ac- 
ceptas retinet , donec  omnia  sint  plane  putrefacta. 
Gravissime  olentes  sunt  reliquiae  lini  in  iliis  fossulis 
demersi,  quem  odorem  qui  semel  olfecerit,  certe  sem- 
per  ab  aliis  poterit  distinguere.  A septentrionibus 
quoque  et  ab  occidente  aquae  in  vicum  defluunt,  ne- 
que aliud  effluvium  reperitur  nisi  a parte  meridionali 


in  pratum,  quod , imbres  si  vehementiores  exstiterunt, 
pluvia  totum  demersum  conspicitur,  ita  ut  lacus  ferme 
conspectum,  certe  maximi  stagni  praebeat.  Imbres 
vero  auctumno  anni  praeteriti  creberrime  et  paene 
tertio  quoque  aut  quarto  die  hac  in  regione  cadebant 
atque  magnam  aquae  multitudinem  super  hanc  conval- 
lem fundebant;  quo  tempore  etiam  accidit,  ut  aedificium 
quoddam  fulmine  tangeretur.  Neque  vero  dubito,  quin 
frequens  electricitas  multum  ad  morbum , qui  paulo 
post  incidit , excitandum  valuerit.  Circa  rusticorum 
aedificia  magna  copia  arborum  cuiusvis  generis  inve- 
nitur, quarum  in  numero  iuglandes  praesertim  nomino, 
quas  ramis  extentis  foliisque  densissimis  esse  satis 
constat.  Locus  ipse  est  humidissimus,  ut  fere  semper, 
etsi  coelum  sit  serenum  aerque  siccus  et  calidus,  me- 
dia in  aestate  stratas  vias  invenias  lutulentas  et  pa- 
ludes inter  domicilia  plantis  aquaticis  cooperias.  Ec- 
clesia medio  in  vico  stat  sepulcris  circumdata  , cui  a 
parte  occidentali  alta  fossa  aquae  stagnantis  est  sub- 
iecta  luto  et  plantis  putrescentibus  completa.  Veri- 
simile ac  paene  certum  est , saepius  tempore  auctu- 
mnali,  quo  imbribus  terra  mollescit,  reliquias  cadave- 
rum sepultorum  hanc  in  fossam  illabi,  quarum  odore 
pestifero  non  dubito,  quin  morbus  ipse  typhus  incre- 
menta capiat.  Accedit,  quod  omnia  pecoris  excrementa 
in  publicas  vias  defluunt  et  noxium  iam  putorem  ma- 
gis etiam  exaugent.  Atque  putei  et  aquae  plane 
erant  neglecta  et  unus  quidem  ita,  ut  liquor  putidus 
e sterquilino  intraret , cui  rei  medici  statim  obsisti 
iusserunt.  Aedificiorum  ratio  ea  est,  ut  fastigium  vix 
sex  et  dimidii  pedum  altitudinem  superet , quorum 
maximam  partem  nisi  cervice  curvata  per  ianuam  in- 

trare  non  potui.  Ad  hanc  domuum  humilitatem  acce- 
dit humiditas  inferiorum  partium , cuius  rei  praeter 
soli  naturam  et  conditionem  haec  quoque  causa  re- 
peritur,  quod  ima  conclavium  ne  lignis  quidem  conta- 
bulata sunt,  sed  in  plerisque  pavimenta  tantum  con- 
spiciuntur. Plurima  aedificia  , paucis  divitiorum  ex- 
ceptis, stramento  sunt  tecta.  Infimum  aedium  conclave 
fornax  occupat,  quo  per  tempus  hibernum  et  hominum 
et  pecoris  pastus  decoquitur.  Ibi  hominum  magnam  mul- 
titudinem considentem  invenias,  nulla  fenestra  aperta, 
quia  aerem  intrantem  nocere  arbitrantur.  Quam  re- 
ferta ista  sint  domicilia,  facile  cognoscitur  numeri  in- 
colarum ratione  habita.  Sunt  enim  1463  capita,  neque 
amplius  183  domos  vicus  continet,  octoni  igitur  ferme 
homines  singulas  domos  incolunt.  Qui  numerus  certe 
nimius  non  foret,  si  per  frigus  superiora  loca  aedifi- 
ciorum habitare  liceret ; ibi  enim  fornaces  non  sunt 
collocatae.  Sub  eodem,  quo  homines  utuntur  tecto, 
pecus  quoque  hiemat,  cuius  ad  cultum  locumque  hie- 
mandi maior  saepe  cura  adhibetur  quam  ad  hominum 
ipsorum , quoniam  gens  illa  ex  agricultura  et  e pe- 
coribus omnem  paene  victum  sibi  comparat.  Fenestrae 
aedium  admodum  sunt  minutae  neque  ferme  altitudi- 
nem 2’A  pedum  superant , ita  ut  cavernulis  sint  con- 
similes, quas  ut  solis  radiis,  ut  ipsa  natura  poscebat, 
adverterent,  plane  neglexerunt.  Neque  meliore  con- 
ditione, quam  qua  domicilia,  lecti  sunt,  quos  apud  sin- 
gulos quidem  plumis  confertos  invenias  , plures  vero 
saccis  stramento  impletis  ad  cubandum  utuntur,  quibus 
terni  quaternive  incubant. 

Permulti  adolescentes  robusti  saepe  una  cum  pe- 
core in  stabulis  pernoctant,  quippe  ubi  minore  frigore 

afficiantur,  quam  in  conclavibus  fornace  egentibus. 
Vestimenta  rusticorum  talia  fere  sunt : omnia  paene 
sunt  lintea,  quae  tinctura  caerulea  tingere  consuerunt ; 
solum  diebus  festis  adolescentes  et  cives  paulo  ditio- 
res lana  indutos  conspicias.  Neque  calceamento  ma- 
gis prospiciunt,  cum  singulas  caligas  calceosve  non 
amplius  semel  instaurandos  totius  anni  spatio  idoneos 
esse  iudicent , quanquam , cum  agros  diligentissime 
colant,  coelumque  plerumque  pluviosum  sit,  multo 
pluribus  uti  debebant.  Vestitus  munditiae  ut  maxime 
operam  dant,  ita  corporis  plane  negligitur  nec  ullum 
per  aestivum  tempus  in  rivulo  proximo,  cui  nomen 
est  Elbi , lavantem  videas  , quod  frigus  et  aerem  ti- 
mentes corporis  valetudini  noxium  putant. 

Victus  eorum,  praesertim  pauperum  in  pane,  so- 
lano tuberoso , coffea  Arabica  paucoque  olere  consi- 
stit; carne  perraro  et  nisi  die  Solis  non  vescuntur. 
Qui  victus  sane  ad  corporis  valetudinem  suppeteret, 
nisi  solanum  tuberosum  ex  compluribus  iam  annis 
morbo  quodam  satis  cognito  laboraret,  quo  putrescit 
et  inutile  fit  ad  vescendum. 

Tamen  apud  plebis  magnam  partem  ipse  animad- 
verti hoc  solanum , contritum  cum  farina  commixtum 
in  panis  usum  esse  conversum.  In  omnibus  paene 
cibis,  quibus  utuntur,  solanum  inest  et  perpaucum  adi- 
pis, quum  butyrum  venumdent  comparaturi , quo  cof- 
feam  sibi  emant  Arabicam.  Qua  de  re  j factum  est,  ut 
per  longiorem  annorum  seriem  a medicis  pueri  inve- 
nirentur scrofulosi.  Mihi  ipsi , cum  typho  grassante 
epidemico  hoc  in  vico  morarer , puer  est  propositus, 
qui  quarto  iam  aetatis  anno  superato  14"  altitudinem 
vix  erat  assecutus,  ventrem  praetumidum,  crura  paene 

sigmoidea  carne  denudata , et  tubercula  in  collo  ha- 
bebat exsuperantia.  Nulla  vero  re  magis  in  pauper- 
tatem redacti  sunt  illius  regionis  incolae,  quam  quod, 
cum  antea  decima  frugum  et  frumenti  quotannis  prin- 
cipi solveretur,  iam  paucis  annis  ante  lege  erat  con- 
stitutum, ut  omnium  in  posterum  decimarum  loco  pe- 
cunia daretur  tota , quam  conferendi  necessitas  erat, 
nisi  supellectilem  et  agros  aedesque  sub  hasta  vendi 
vellent.  Augebant  malum  atque  miseriam  plebis  mis- 
sionarii  ex  ordine  fratrum  Ligorianorum  , qui  anno 
1854.  locum  adierunt  summamque  omnium  rerum  so- 
brietatem praedicantes  hominibus  facile  pecuniam, 
quam  sibi  comparaverant,  abstulerunt,  quippe  qui  ubi- 
que fere  sancti  haberentur  et  honoris  paene  divini 
essent  participes.  Hi  ecclesiolam  curaverunt  conden- 
dam cruce  ornatam  , saepeque  ego  medio  auctumno, 
cum  frequentes  imbres  impedirent,  quominus  agri  co- 
lerentur, plebis  multitudinem  genua  conspexi  ponentes 
in  lapidibus  humidis  frigidisque.  Neque  ulla  inde  ad- 
hortatione amoveri  potuit  genus  superstitiosissimum, 
etiam  cum  grassaret  epidemia,  ut  saepe  dicerent:  „Aut 
illi  aut  nemo  iuvabit^.  Superest,  ut  nebularum  cre- 
berrimarum mentionem  iniiciam , quibus  haec  regio 
apud  finitimos  in  proverbium  abierit,  ut  saepe  audia- 
tur „Videsne  illam  terram  nebulosam^? 

Annis  1854.  et  55.  omnes  fere  gravidae,  post- 
quam pepererunt,  morti  succubuerunt.  Partus  facilli- 
mus erat,  parturientes  in  primis  quatuor  aut  quinque 
horis  optime  sese  habebant , tum  querebantur  nihil 
amplius  sese  videre,  et  paullo  post  de  iis  erat  factum. 
Cuius  rei  causam  ne  nunc  quidem  medici  certam  co- 
gnoverunt. Quo  factum  est , ut  nulla  virgo  ex  alio 

vicino  vico  adolescenti  vici  Frickhofensis  nubere  vel- 
let. Cadaverum  vero  mortuarum  sectio,  quae  ex  iussu 
summi  ministerii  Nassovienis  fiebat,  nihil  fere  abnorme 
prodidit. 

Sic  igitur  omnes  typhi  causae  aderant,  neque 
ullus  praeterierat  annus , quin  singuli  hoc  laboras- 
sent  morbo,  ut  quidem  medicorum  commentarii  contir- 
mant.  Subito  vero,  paucis  aliis  singulisque  casibus  an- 
tecedentibus, a.  d.XVH.  Cal.  Febr.  totus  paene  vicus 
hoc  morbo  est  affectus , qui  initio  in  infima  tantum 
vici  parte  exortus , in  ipsa  propinquitate  ecclesiae, 
quam  fossa  stagnantis  putidaeque  aquae  circumdatam 
memoravimus , paullalim  superiora  loca  attigit  neque 
alii  parti  pepercit  nisi  summo  vico.  Morbus  in  familia 
Bauschiorum  initia  cepit  eiusque  processus  fere 
hic  fuit. 

Quattuor  morbi  stadia  possunt  distingui,  primum 
stadium  prodromum , secundum  acuminis,  tertium  de- 
crescentis morbi,  quartum  convalescentiae.  Quum  iam 
in  superioribus  annis  singuli  casus,  in  quibus  non  ita 
raro  mors  evenerat,  inventi  essent,  vulgus  de  hac  re 
iam  antea  certius  factum  optime  symptomata  typhi, 
quem  tam  vehementer  pertimebat,  animum  adverterat 
et  memoriae  tradiderat.  Aegrotum  igitur  quum  inter- 
rogavisses, haec  fere  responsa  aut  ab  eo  aut  ab  eius 
affinibus  ferebas  ; se  aliquod  per  tempus  vehementer 
toto  corpore  friguisse  ideoque  vestimentis  calidioribus 
sese  induisse  neque  amplius  opera  rustica  persequi 
potuisse.  Artus  in  primis  crurum  saepius  contremuisse, 
paullatimque  habetes  esse  factos , caput  anteriorem 
maxime  partem  vehementer  doluisse,  visum  tam  de- 
bilem atque  profusum  fuisse , ut  aegrotus  saepe  scin- 

tilias  ante  oculos  aut  culices  in  aere  circumvolitantes 
conspicere  visus  sibi  esset ; neque  in  libro  legere  sese 
potuisse,  nauseam  vomitumque  frequenter  accidisse. 
Hac  vero  in  re  saepissime  factum  est,  ut  aegrotus 
nihil  nisi  pituitam  cum  parvis  ciborum  reliquiis  evo- 
meret, quae  tota  materies  tam  erat  mucosa,  ut  plerum- 
que ab  ore  detergi  debuerit.  Quo  magis  nausea  vo- 
mitusque creverunt  et  aucta  sunt,  eo  minor  appetitus 
ciborum  aderat,  neque  ulla  re  nisi  aqua  frigida  libenter 
aegrotus  utebatur.  Noctes  gravissimae  erant : in  lectis 
sese  volutabant  neque  somnum  capere  poterant.  Ali- 
quot per  dies  mane  consurgere  conati  brevi  cubile 
desertum  iterum  petebant,  quia  vires  tam  erant  de- 
bilitatae, ut  vix  pedibus  sustinere  se  possent.  Deni- 
que brachia  hebescere  coeperunt  neque  fieri  potuit, 
quin  ullam  rem  quamvis  minimi  ponderis  e terra  ex- 
tollerent, adeoque  vertigine  laborabant,  ut  totum  con- 
clave circumagi  arbitrarentur.  Omni  corporis  parte 
dolebant,  sermonem  quoque  lenissimum  graviter  fere- 
bant, malebantque  a vicinis  suis  se  non  adiri , quam 
frequentiam  hominum  circum  se  habere.  Accuratissime 
de  tota  huius  morbi  specie  atque  syptomatibus  Bausch 
referebat,  qui  antea  magister  fuerat  puerorum,  tunc 
vero  viribus  per  aetatem  deficientibns  emeritus  pri- 
vatam vitam  degebat. 

Hoc  primum  morbi  stadium  per  sex,  octo  aut 
decem  continuos  dies  duravit,  quibus  homines  lectum 
non  semper  servabant,  sed  tamen  metu  permoli  medi- 
cum iam  consulebant.  Simulatque  aegroti  lectum  non 
iam  deserere  potuerunt,  secundum  stadium  initium  ce- 
pit, cuius  indicia  haec  fere  erant. 

Facies  rubescere  coepit,  qui  rubor  tuberculosis 

erat  similis,  vultus  afflicti  et  hebetes,  oculi  magis 
magisque  rigebant,  coniunctiva  livida  apud  quosdam 
rubicunda  videbatur;  cutis  si  tangebatur,  erat  fervi- 
dissima et  exsiccata,  ut  aegroti  sub  scapulis,  tergis, 
ano  surisque  carbones  ferventes  habere  sibi  videren- 
tur, ideoque  dum  vires  sinerent,  turbulenti  in  lectis 
versarentur.  Pulsus  qui  apud  quosdam  duplex  erat 
ad  crespusculum  vespertinum  126 — 130,  interdum  vero 
140  ictuum  sentiebatur.  Appetitus  paene  deerat,  contra 
sitis  maxima,  ut  unum  aegrotorum  sex  sextarios  aquae 
una  hora  bibisse  constet ; lingua  sicca  et  pituita  al- 
bida et  subflava  tota  erat  obtecta,  quae  adeo  adhaere- 
bat, ut  singuli  [aegrotorum  dentibus  deradere  conaren- 
tur. Margines  et  apex  linguae  colore  erant  ruber- 
rimo. Apud  quosdam  aegrotorum  pituita  glutinosa 
supra  dentes  gingivamque  se  pandebat,  nigrum  aut 
certe  fuscum  aspectum  et  odorem  iniucundissimum 
praebebat.  Exhalitus  eorum,  quorum  linguae,  gingivae, 
dentes  muco  illo  quem  dixi  erant  obtecti,  omnino  erat 
foetidus,  quasi  iam  aliquid  putrefactum  esset.  Laryn- 
gem, pharyngem , quaeque  ei  sunt  vicinae  corporis 
partes,  si  paulum  modo  adspiceres,  ruborem  tumorem- 
que membranarum  pituitariarum  animadvertebas,  neque 
raro  querebantur  aegroti,  quod  deglutio  ciborum  esset 
sibi  difficillima.  Lingua  saepius  contremiscebat  et  ad 
alterum  oris  latus  sese  invergebat,  quod  quidem  apud 
ancillam  institoris  Reichwein  praecipue  animadver- 
sum est.  Apud  eandem  puellam  crebrae  haemorrhagiae 
intestinorum  inveniebantur,  ut  sanguis  per  lectura  in 
terram  deflueret.  Lienes  qui  apud  omnes  aegrotos 
observabantur  , in  plerisque  et  adultis  iam  et  pueris 
maiore  erant  volumine : in  tribus  tantum  pueris  quin- 

que,  sex,  octo  annorum  eadem  quae  antea  magnitudo 
splenis  permansit.  Circa  umbilicum  et  scorbiculum 
cordis  versus  semel  tantum  roseola  aderat,  quae  di- 
gitis compressa  evanuit,  apud  omnes  alios  miliaria  toto 
abdomine  et  pectore.  Apud  quosdam  venter  plenus 
et  inflatus,  apud  alios  non  erat.  Meteorismus  frequens 
aderat.  Strepitus  ileocoecalis  in  omnibus  fere  obser- 
vatus est,  tam  distinctus  apud  nonnullos,  ut  si  vel  pas- 
sum a lecto  abesses,  facile  auribus  perciperes.  Dolores 
hac  in  regione,  si  tangeretur,  maximi  et  iu  ter  dum  adeo 
fortes , ut  aegroti,  etsi  iam  mente  carebant , vocibus 
tamen  dolorem  indicarent.  Tussis  plerumque  aderat 
et  auscultatione  pectoris  habita  levis  catarrhus  bron- 
chialis percipiebatur.  Ubique,  paucis  aegrotis  exceptis, 
diarrhoea  saepe  molestissima,  quia  quoad  mentis  erant 
compotes,  lecto  ubique  tollendi  erant.  Eorum  vero, 
qui  mente  carentes  iacebant,  faeces  ultro  lectum  macu- 
labant, quarum  odores  vix  tolerari  potuerunt.  In  his 
nonnumquam  sanguinis  particulae  inerant  atque  floc- 
culi ; faeces  speciem  tenuis  pultis  e pisis  coctae  ha- 
bebant ; quibus  si  chartam  lacmi  indideras  rubram, 
caeruleus  eius  color  nascebatur:  reagebant  igitur  al- 
calice ; quod  tamen  non  in  omnibus  accidit.  Quo 
frequentior  diarrhoea  erat,  eo  magis  culis  remittebatur, 
musculi  laxabantur , corpus  omnino  debilitabatur. 
Interdum  ex  uno  aliove  aegrotorum  compertum  est, 
dolere  extremitates  inferiores , cuius  quidem  rei  duo 
exempla  per  convalescentiam  observata  digna  sunt 
quae  memorentur.  Margarethae  Tuerk  musculi  utrius- 
que  femoris  adeo  erant  contracti,  ut  utrumque  crus 
ad  tergi  latus  conversum  esset  neque  posteaquam 
convaluisset,  pedibus  insistere,  nedum  ire  posset.  Et 

uxor  quidem  Georgii  Buecher,  29  annos  nata , per 
morbi  tempus  dolores  summos  in  crure  laevo  senserat, 
qua  convalescente  hoc  in  crure  maculae  nigrae  gan- 
graenosae exortae  sunt,  inter  fibulam  et  tibiam,  quae 
celeriter  totum  crus  cum  pede  affecerunt,  deinde  tibia 
atque  fibula  e secunda  parte  a genu  ad  pedem  usque 
nudatae  sunt,  ut  celerrime  amputatione  opus  esset,  quae 
a.  d.  IX.  Cal.  Mai.  circiter  in  latitudine  unius  manus 
facta  infra  genu  laciniis  duabus  effectis  optime  suc- 
cedebat. Putor  vero  quo  circumstantes  affecti  sunt, 
plane  cadaverosus  erat,  et  annulus  aureus  medici  am- 
putantis Dr.  Moelleri,  cui  adstiti,  album  erat  tinctus, 
quasi  diutius  iam  in  hydrargyro  fuisset  positus.  Pridie 
eius  diei,  quo  amputatio  facta  est,  saepius  apparatu 
rotationis  adhibito  accurate  cognovimus,  quorsum  mu- 
sculi mobiles  essent.  Hoc  in  stadio  symptomata  cerebri 
maxima  adfuerunt,  certe  apud  omnes,  qui  gravius  hoc 
morbo  erant  affecti.  Pleriquc  de  doloribus  capitis 
querebantur  neque  raro  caput  panno  cinxerant,  quo 
dolorem  minuerent.  Neque  pauci  aperto  ore,  maxilla 
inferiore  demissa,  quasi  nihil  omnino  amplius  sentirent, 
iacebant,  neque  ullo  signo  indicare  poterant  se  aliqua 
re  vesci  velle.  Si  vero  qui  doloribus  nondum  impe- 
diebantur, quominus  symptomata  ipsi  referrent,  quere- 
bantur sese  murmur  atque  susurrum  aurium  percipere, 
saepenumero  vero  se  surdos  omnino  esse:  cui  rei 
eo  magis  fidem  fecerunt,  quod,  si  quis  eos  alloquere- 
tur, os  semper  apertum  haberent.  Symptomata  cerebri 
si  vero  augebantur , aegroti  inquietissimi  facti  sunt 
praesertim  noctu,  delirium  soporque  paullatiin  acces- 
serunt, pulsus  citatus  est.  Facies  ruberrimum  colorem 
induit,  interdum  haemorrhagia  narium  apud  quosdam 

observari.  Neque  vero  stridor  in  primo  sono  cordis 
percipiebatur.  Apud  nonnullos  typhosos  hoc  iam  in 
stadio  decubitus  in  regione  ossis  sacri  inveniebatur. 
Hoc  in  stadio,  quod  10,  12,  14  dies  continuos  dura- 
bat, plerique  aegrotorum  morti  occubuerunt.  In  iis 
vero,  qui  acmam  superaverant,  morbo  fracto  incepit 
stadium  tertium  typhi  epidemici,  cuius  symptomata 
haec  fere  erant.  Calor  antea  vehementissimus  paullatim 
remittebatur,  parvae  guttae  sudoris  in  facie  et  in  fronte 
conspiciebantur,  donec  totum  corpus  denique  hume- 
scebat.  Simulatque  primae  guttae  sudoris  apparuerunt, 
calor  cessit,  rubor  in  facie  evanuit,  malae  antea  ma- 
xime turgidae,  aridae  et  flaccidae  sunt  factae.  Cessit 
quoque  rubor  coniunctivae  bulbi,  cutis  palluit  et  flac- 
cuit: quo  optime  percipi  poterat,  quanta  aegrotus  esset 
perpessus.  Paullatim  somnus  magis  legitimus  redibat, 
sed  tamen  frequentissime  somniis  cuiusvis  et  singu- 
laris generis  interrumpebatur.  Qui  antea  in  deliriis 
atque  sopore  fuerant,  gradatim  mentem  recipiebant  et 
a necessariis  quaerebant,  quibus  potissimum  in  ima- 
ginibus animus  versatus  fuisset.  Ipsi  cum  meditati 
essent,  quidnam  fecissent,  interdum  memoriam  antea 
factorum  habere  visi  sunt,  sed  omnia  tam  erant  con- 
fusa, certa  ut  imago  nullo  modo  componi  posset;  sed 
hoc  facile  animadverterunt,  quantum  vires  se  defice- 
rent, neque  raro  speculum  in  conspectu  poni  iusserunt, 
quo  conspicerent,  quantum  caro  (haec  enim  est  opinio 
vulgi)  decrevisset.  Lingua,  gingiva,  dentes  muco,  quo 
antea  fuerant  obtecta,  liberata  et  mundata  sunt.  Mar- 
gines linguae  ruberrimi  superiori  stadio  , aridi , ro- 
bigine circumdati,  nunc  paullatim  humescebant,  mucus 
item  solvebatur  neque  amplius  remanebat,  nisi  minima 

particula  albido  colore  radicem  linguae  versus.  Catar- 
rhus  bronchialis,  quem  supra  memoravimus,  decessit, 
sputa  faciliora  fiebant.  Pulsus  minuebatur,  et  facile 
ad  80 — 90  ictus  reducebatur.  Interdum  accidit,  prae- 
sertim in  uxore  Buecheri,  ut  medio  in  somno  iucundo 
et  levi  subito  doloribus  in  crure  laevo  corriperetur. 
Miliaria  in  regione  umbilicari  et  scorbiculum  cordis 
versus  sensim  disparuit,  sed  tamen  magnam  desquama- 
tionem  non  observavi.  Signum  constantissimum  eius 
rei , quod  morbus  summum  gradum  aciemque,  ut  ita 
dicam,  assecutus  nunc  in  dies  magis  minuebatur,  hoc 
erat,  quod  urina  antea  rara  et  fusca,  uberius  fluere 
coepit  sedimentaque  ammoniaci  praebuit  acidi  urici. 
Faeces  quoque,  certe  tenues,  defuerunt,  ita  ut  medi- 
cus intervallo  duorum  triumve  dierum  intermisso  alvum 
per  clysmata  duci  iuberet.  Appetitus  cibi  potionisque 
lente  redibat , permultique  aegrotorum  serum  lactis, 
lac  butyri,  acidos  alios  potus  concupiverunt.  Inde 
querelae  de  arido  ore  et  de  siti  magna  rariores  sunt 
factae.  Quorundam,  qui  magis  robusto  corpore  erant, 
crines  hoc  iam  in  stadio  decidebant.  Tertium  hoc 
stadium  paene  trium  quatuorque  hebdomatum  spatium 
implevit;  quartum  vero,  quod  tunc  incipiebat,  his 
indiciis  insigne  erat. 

Languor  in  extremitatibus  et  superioribus  et  in- 
ferioribus reconvalescentium  in  dies  maior  apparuit, 
qui  dolores  e decubitu  in  femore  aut  alia  corporis 
parte  profectos,  ut  sublevarent  aut  certe  lenirent,  in 
lectis  ab  affinibus  vestimentis  induti,  pauli ulum  in  con- 
clavi ambulare  conati  sunt,  sed  brevi  hoc  conatu  de- 
stiterunt. Contremuerunt  enim  omnes  cruris  musculi, 
cutis  anserina,  quam  dicunt , totum  cepit  corpus,  et 

certe  delapsi  essent  in  terram,  nisi  proximi  et  affines 
statim  auxilium  tulissent.  Saepius  qui  in  sellis  con- 
sederant, rursus  in  lectum  sese  contulere,  quum  ad- 
esset periculum,  ne  animo  linquerentur  et  collaberentur. 
Atque  si  a necessariis  sustinebantur  et  portabantur, 
plerique  questus  et  lamentationes  ediderunt.  Ciborum 
appetitus  paullatim  crevit  et  qui  antea  omni  cibo  sese 
abstinuerant,  ne  ii  dem  edendi  et  bibendi  modum  ex- 
cederent, maxime  erat  cavendum.  Ut  vero  vires  re- 
dintegratae sunt,  tta  pulsus,  qui  tam  facile  comprime- 
batur, in  dies  auctus  est.  Apud  pauperiores,  qui  ante 
morbum  illum  typhi  malis  dapibus  usi  erant,  oedema 
non  rarum  incidit.  Hoc  stadio  apud  quinque  aegro- 
tos pneumoniae  quoque  exstiterunt,  quae  tamen  nulli 
mortis  causae  erant.  Haud  mirum  est,  quod  ab  ho- 
minibus eius  generis  mala  vitae  victusque  ratio,  vel 
ut  ita  dicam,  mala  diaeta  servabatur : quod  tamen  ex- 
cusari potest,  quum  pietas  erga  aegrotos  semper  ci- 
bum flendo,  querendo,  lamentando  petentes  superstites 
maxime  permoveret,  ut  querimoniis  istis  finem  impo- 
nerent. Qua  de  re  factum  est,  ut  typho  ipso  iam 
superato  complures , quia  malam  servarant  diaetam, 
morti  occubuerint.  Summa  omninm,  qui  morbo  erant 
affecti,  erat  sexcentorum  viginti  duorum  capitum, 
nempe : Centum  octoginta  pueri  scholam  frequentantes, 
septuaginta  quinque  sextum  annum  nondum  egressi, 
ducenti  triginta  unus  adolescentes  virginesque,  centum 
triginta  sex  viri  mulieresque  et  quidam  senes.  Ex 
hoc  numero  per  stadium  acmes  quinquaginta  sex 
mortui  sunt,  reliqui  undecim,  qui  obierunt,  diaeta  male 
servata,  iam  convalescentes  occubuerunt.  Pluribus 
diebus , praesertim , cum  pluviosum  coelum  instaret, 

tam  frequentes  decubuerunt  et  morbo  sunt  infecti  in- 
colae, ut  a.  d.  V.  Id.  Febr.  magistro  nuntiaretur  cen- 
tum et  octoginta  pueros  propter  morbum  scholam  adire 
non  posse.  Quoniam  ad  hunc  locum  pervenimus,  non 
alienum  putamus , quominus  memoria  administrationis 
quoque  publicae  ducatus  Nassoviae  grata  fiat , quae 
omnibus  in  rebus  optime  de  incolis  meruit.  Nam  ut 
singulorum  miseriam,  quoad  potuit,  minuere  et  suble- 
vare studuit,  ita  publicas  vias  quotidie  purgandas  puteos- 
que explorandas  curavit,  quos  tam  malo  statu  fuisse 
supra  iam  memoravi,  ut  liquor  putidus  e sterquilinio 
quodam  in  aquam  deflueret.  Neque  minus  auxilium 
ab  aliis  petivit,  iussit  enim  virgines  ex  societate  so- 
rorum misericordium  hunc  adire  locum,  ut  s em  per 
praesto  essent,  si  vires  necessariorum,  quos  vigiliae, 
dolor , metus  excruciabant,  deficerent.  Metus  enim 
non  aberat,  ne  eos  quoque  pestis  afficeret,  quod  fa- 
cillime iis  fieri  poterat  causis,  quas  in  initio  disser- 
tationis meae  uberius  exposui. 

Popinae  quoque  publicae  instituebantur  et  hae 
quidem  medicorum  auspiciis  auxilioque  inprimis  usae 
sunt.  Ex  his  iuscula  aegrotis  domum  adferebantur 
melius  et  aptius  ad  valetudinem  parata,  quam  suae 
quisque  domi  concoquere  potuisset.  Ego  mehercule 
dicam , nisi  concilio  illi  administrationis  rei  publicae 
ita  cordi  fuisset  salus  et  vita  omnium  civium  , certe 
multo  maiorem  numerum  hoc  morbo  mortem  obiturum 
fuisse.  Atque  quam  afflicti  et  fracti  animi  incolarum 
eius  vici  fuissent,  haud  difficile  cuiusvis  vultibus  di- 
iudicare  poteras. 


Sectio. 


Non  parvo  mihi  dolori  fuit,  quod  quatuor  tantum 
mortuorum  cadaverum  sectio  fieri  poterat,  quia  et 
omnium  vires  in  tanta  illa  turba  iam  satis  occupatae 
erant  et  necessarii  summopere  reluctabantur,  quominus 
fieret  sectio.  Est  enim  vulgi  opinio  hac  re  corpora 
suorum  dedecorari  et  quasi  offendi.  Quae  vero  in 
sectione  invenimus,  haec  fere  sunt.  De  cranio  coeptum 
est.  Primum  corpus  vivum  de  capitis  doloribus  et 
susurro  aurium  maxime  questum  erat.  Hic  magna  hy- 
peraemia,  quae  ventriculum  versus  laterale  maior  erat. 
Observavimus  quoque  in  hoc  cadavere  tria  loca  in 
magnitudine  pisi  aut  fabae,  durae  matris  in  laeva 
hemisphaera,  quae  rubra  materia  distincta  esse  vide- 
bantur. Substantiam  cerebri  medici  Weyer  et  Scholl 
aliquanto  molliorem,  quam  qualis  soleret  esse,  iudi- 
caverunt.  Cuius  si  partem  cultro  ademeras,  loca 
conspiciebas,  e quibus  guttae  parvulae  sanguinis  de- 
stillabant. In  utroque  ventriculo  laterali  sudatio  se- 
rosa complurium  guttarum.  Ilie  tantum  medulla  spi- 
nalis, quum  tempus  deficere  dicerent  medici,  observa- 
batur, quae  mihi  quidem  aliquantum  hyperaemica 
apparuit. 

Deinde  pectus  apertum  est.  Mucus  lentus  et 
tenax  in  bronchiis  erat,  membrana  mucosa  oede- 
matosa,  ubique  paene  loca,  quae  membranam  mu- 

cosam  iniectam  esse  indicabant.  In  textura  pul- 
monum tanta  erat  hyperaemia , ut  fere  lienis  instar 
esset.  In  laevo  pulmone  inferiori  parva  pneumonia, 
magnitudinem  monetae  decem  grossorum  habens.  Mu- 
sculi cordis,  praesertim  laevi,  magis  quam  solent  erant 
hebefacti.  Sanguis  in  corde  erat  crassior,  quam 
esse  solet.  In  cavo  abdominali  aperiendo,  quum  apud 
plerosque  aegrotos , dum  viverent,  tumor  lienis  ad- 
fuisset, a medicis  praesertim  splenis  ratio  est  habita. 
Atque  revera  color  tam  ruber  in  sanis  in  subcaeruleum 
commutatus  erat.  Splen  ipse  multo  maior  et  ad  cau- 
dam tam  mollis,  ut  in  pultis  formam  facile  com- 
primeretur , ad  caput  vero  firmiorem  et  magis  con- 
stantem se  praestabat , etsi  mollities  nondum  tota 
erat  sublata.  E maioribus  vasibus  sanguiferis  VIII 
aut  X uncias  sanguinis  collectas  in  loco  quieto  col- 
lacavi , ut  postquam  aegrotos  visitassem , maiore 
cum  otio  inspicerem.  Qua  in  re  magnopere  mirati 
sunt  medici,  quod  crassamentum  sese  formaverat,  in- 
feriorque  pars  placentae  sanguinis  speciem  granulosam 
praebuit : cuius  rei  causam  explicare  non  statim  potui- 
mus. De  renibus  quoque  accuratior  quaestio  est  in- 
stituta , nihil  vero  abnorme  inventum  est,  quanquam 
Dr.  Weyer  superficiem  iam  hyperaemicam  esse  cen- 
suit.  Ex  renibus  persectis  sanguis  nullus  emanavit, 
neque  texturae  consistentia  erat  commutata.  Stomachus 
in  quo  paucae  ciborum  reliquiae  una  cum  medicamentis 
inerant,  postquam  est  apertus,  hic  illic  in  magna  curva- 
tura glandulae  solitariae  tumidae,  nec  non  membrana 
mucosa , quae  hasce  glandulas  circumdat , observata 
est;  hyperaemia  capillaria  non  reperta.  Tunc  in- 
testinum duodenum  et  intestinum  ieiunum  inspectum 

est,  abnorme  vero  nihil  proditum  est.  Ileum  vero 
cum  accuratius  inspexissemus,  alvum  serosam,  valde 
putidam,  maculosam  invenimus,  membranam  mucosam 
hic  illic  hyperaemia  affectam  tumidamque  in  ileo  su- 
periore, crustas  villosas  facile  conterendas  atque  non- 
nullos glandularum,  quas  Peyerianas  vocant,  cumulos 
adortas.  Eisdem  crustis  glandulae  solitariae  summae 
tectae  erant,  praecipue  coecum  versus.  Erosionem 
quoque  cernere  licebat  atque  ulcera  humilia  in  mar- 
ginibus tanquam  corrosa.  Talem  ilei  partem  si  ad 
lumen  admoveras , nonnullis  locis  crustas  detusas 
muscularemque  apertam  videbas.  Glandulae  mesen- 
teriales  nucis  erant  magnitudine  et  maiore,  molles, 
cyaneae ; neque  ruptas  has  glandulas  neque  peronitin 
observavi.  Aliorum  cadaverum,  quum  secta  essent, 
conditio  parum  diversa  fuit  ab  illo. 


Prognosis. 

Prognosis  hac  in  epidemia  plerisque  in  casibus 
maxime  dubia,  cum  complures  aegrotorum,  quibus  mi- 
nimum periculum  instare  videbatur,  paucarum  horarum 
spatio  interiecto  tam  graviter  iam  morbo  afficerentur, 
ut  de  salute  plane  desperaretur.  Cuius  rei  exemplum 
gravissimum  est  puer  Guilelmi  Heep,  quem  quum  mane 
adiissemus,  typho  certe  correptum,  sed  tam  leniter  in- 

venimus , ut  ne  gravius  corriperetur , omnis  metus 
abesset ; sed  antequam  alteram  aegrotorum  pariem 
visitavimus,  mater  summo  cum  fletu  et  lamentatione  nos 
adierat  obsecrans , ut  statim  puerum  conveniremus, 
quem  maxime  iam  delirare  nuntiabat.  Tunc  nostrum 
auxilium  iam  non  suppetiit,  cum  sequenti  die  mane 
puer  animum  efflaret.  Sic  apud  omnes,  qui  in  delirio 
essent,  prognosis  infausta  erat,  quia  apoplexia  erat 
exspectanda.  Illa  quoque  persona,  quam  supra  propter 
haemorrhagiam  intestinorum  nominavi , prognosi  in- 
feliciter facta , morti  paucis  diebus  post  occubuit. 
Splen  cum  omnino  esset  tumidus,  prognosis  fere  sem- 
per  infelix  habita , quia  rupturas  splenis , et  hac  re 
haemorrhagias  in  peritonaeo  metuebamus ; sed  tamen 
mortem  de  his  rebus  nullam  accidisse  memini.  Eodem 
modo  crebra  diarrhoea  ideo  prognosim  effecit  infau- 
stiorem , quia  intestinorum  phthisis  erat  metuenda, 
praesertim  cum  vires  aegrotorum  omnino  essent  de- 
bilitatae sanguinisque  copia  magnopere  imminuta.  In 
his  vero , qui  morbum  superavisse  cum  viderentur, 
iterum  reciderent , pronuntiare  facile  potuimus  de 
salute  eorum  iam  desperandum  esse.  Complures  aegroti, 
qui  omne  fere  tempus  in  lecto  degere  erant  coacti, 
marasmo  saepe  succubuere.  Duo  quoque  casus , in 
quibus  catarrhus  bronchialis  in  vita  ante  observatus 
erat,  letales  fuerunt.  Hoc  maxime  apud  pauperiores, 
qui  malo  cibo , vestimentis  , aedificiis  erant  usi , aut 
qui  aegrimoniis  erant  confecti,  prognosim  effecit  minus 
faustam,  quam  apud  ditiores. 

Curati  o. 

Hac  quidem  in  parte  dissertationis  meae  recur- 
rendum mihi  est  ad  id,  quod  superiore  loco  iam  lau- 
dibus extuli.  Ministerium  publicum  simulatque  a me- 
dicis de  typho  exorto  certius  est  factum,  fide  eo  magis 
habita,  quod  typhus  iam  ante  quosdam  annos  in  re- 
gione illa  Silvae  occidentalis  sese  monstraverat,  sta- 
tim  magistratus  Hadamarienses , qua  in  praefectura 
vicus  Frickhofen  situs  est,  sedem  malorum  adire  in- 
que  statum  totius  rei  accuratissime  inquirere  iussit. 
Qui  quum  medicorum  relata  vera  esse  affirmassent, 
summopere  est  provisum , ut  miseriae  publicae  quam 
citissime  circumspiceretur.  Missa  igitur  sunt  argentum, 
oryza , caro , cicera ; advocatae  sorores  misericordes 
e Dernbach,  qui  est  vicus  praefecturae  Montis  Ta- 
boris ; viae  luto  liberatae,  paludes  exsiccatae.  Ex  pri- 
vatorum vero  numero,  qui  maxime  de  miseris  incolis 
meruerunt  gratiamque  summam  qui  relatam  accipiant, 
digni  fuerunt,  Schmidtium  decanum  vici  eiusque 
diaconum  Guilelm.  Orth  nomino,  quorum  virorum 
studium,  labor  et  beneficia  fere  incredibilia  sunt.  De- 
cani benevolentia  eo  processit , ut  in  aedibus  suis 
suis  sumptibus  popinam  institueret , quam  medicorum 
arbitrio  subiunxit.  Ipse  una  cum  diacono  a mane  us- 
que ad  mediam  noctem  in  vico  ex  aedibus  in  aedes 
versabantur  aegrotosque  adibant  non  solum  ut  solatia 

praeberent , miserosque  in  dei  fide  fiduciaque  serva- 
rent et  confirmarent,  sed  etiam  ut,  cuicunque  erat  ne- 
cesse,  de  suis  adiumenta  praeberent,  quoad  poterant. 
Ab  his  adiuti  medici  plebem  tam  dissolutam  typho 
publico  magis  dicto  audientem  multoque  patientiorem 
habuerunt.  A divitioribus  et  in  vico  ipso  et  in  vicinia 
argentum  vestimentaque  colligebantur  sororibusque  mi- 
sericordibus tradebantur,  quae  quibus  maxime  illis  re- 
bus opus  erat , saepe  iudicio  medicorum  adiutae  iis 
distribuebant.  Sorores  vero,  salute  sua  plane  neglecta, 
vigilias  exercebant ; taliumque  beneficorum  benefica- 
rumque  auxilio  factum , quod  non  totus  vicus  morbo 
correptus  est  mortique  occubuit. 

Medici  vero  primum  operam  maximam  dederunt, 
ut  aedificia  et  conclavia  antea  sordidissima  munda  es- 
sent. Fenestra  haud  procul  a cubiculo  ita  exstrueba- 
tur et  aperta  erat,  ut  aere  intrante  aegroti  nullo  modo 
nocerentur.  Conclavia  ubi  humida  erant , aegroti  in 
summam  domum  translati  sunt,  idque  coenaculum  est 
delectum , quod  solis  radiis  maxime  erat  oppositum. 
Quodsi  propter  paupertatem  aegroto  remanendum  erat 
in  inferiori  tabulato,  calor  omnis,  qui  certum  gradum 
supergrederetur , evitatus  est.  Neque  minus  interdi- 
xerunt severissime  medici,  quominus  in  iisdem  con- 
clavibus, in  quibus  aegroti  erant,  coqueretur,  ne  aquae 
vaporibus  locus  impleretur.  Ad  crepusculum  vero  ve- 
spertinum cum  aegri  summo  calore  affecti  inquieti  in 
lectis  volutarentur , fornacem  omnino  incendi  vetue- 
runt, aegrotum  tantum  modicis  indumentis  et  stragulis 
operiri  iusserunt.  Neque  minus  diligenter  id  circum- 
spectum est , ut  camisae  et  lecti  puri  semper  habe- 
rentur, et  si  modo  fleri  poterat,  altero  tertiove  quoqtte 

die  puris  stragulis  obducerentur.  Quum  vero  exhala- 
tiones et  vapores  nullo  modo  omnino  evitari  possent, 
alterum  cubile  sufficiebatur  saepius  in  conclavibus,  prae- 
sertim apud  eos  aegrotos,  quorum  alvus  in  lectum 
sese  evacuaverat.  Necessarios  quam  optime  poterant, 
medici  de  lecto  retineri  iusserunt , ne  eorum  lamen- 
tatione aegroti  animus  magis  etiam  perturbaretur.  Viae 
ut  supra  iam  diximus,  quotidie  luto  liberabantur.  — 
Quod  vero  ad  interiorem  ipsius  febris  curationem  at- 
tinet, simulatque  aliquis  nauseam  et  vomendi  cupidi- 
tatem questus  est,  et  cuius  lingua  vel  minima  muci 
parte  erat  obtecta,  emeticum  datum  est,  aliud  in  ho- 
minibus adultis  tart.  stib.  gr.  5,  aliud  in  pueris,  qui 
sextum  superaverant  annum , tart.  stib.  gr.  2 — 3 in 
aqua  soluta.  Aqua  quae  ex  puteis  in  vico  sitis  peti 
solet,  erat  interdicta,  ideoque  deferebatur  e loco,  qui 
circiter  octingentos  passus  in  parte  septentrionali  oc- 
cidentalique  saltus  aberat,  quo  in  loco  duo  fontes  pu- 
rissimi erant,  quorum  aqua  ad  bibendi  usum  maxime 
erat  idonea.  Quumque  observatum  esset  eos  aegrotos, 
qui  antea  saepius  vomuissent,  multo  minus  morbo  ipso 
vexari,  in  tribus,  qui  de  symptomatis  iam  querebantur, 
periculum  est  factum  vomitus  ante  morbum  ipsum 
plane  exortum  eliciendi,  qui  tres  ne  lecto  quidem  in- 
cumbere coacti , ita  prorsus  liberati  sunt.  Quum  in 
initio  Dr.  Wey  er  septem  personarum  venas  secuisset, 
quarum  pulsus  durus  atque  plenus  fuerat , brevi  hoc 
remedio  destitit;  omnes  enim  septem  mortui  sunt.  In 
duobus  casibus  medici  curationem  per  aquam  frigidam 
adhibuerunt,  quod  in  utroque  bene  successit. 

Posteaquam  aegrotis  emeticum  est  datum,  lacte 
butyri  aut  si  eius  copia  non  erat,  lacte  dulci  usi  sunt, 

acidi  vero  lactis  usura  prohibuerunt,  quippe  quod 
diarrhoeam  excitaret,  iam  satis  molestam.  Praeterea 
aegroti  humore  hordeaceo  atque  avenaceo  et  iusculis 
carnium  ovorumque,  verum  iis  peracta  demum  inflam- 
matione vel  quum  tanta  illorum  esset  infirmitas , ut 
collaberentur,  sustentabantur.  Insomnia  et  capitis  do- 
lore non  statim  cessante  morphii  dabatur  % gr.,  quod 
etiam  tum  fieri  solebat,  quum  nimis  liquida  esset  alvus 
(tum  etiam  acidi  sulphurici  aqua  diluti  guttae  aliquot) 
et  doloribus  alvi  aegroti  angerentur ; nec  deerant  ca- 
piti levando  fomenta  frigida.  Cute  sicca  et  fervida 
aegrotantes  aceto  feliciter  lavabantur,  ventre  irritabili 
et  molesto  saepe  fomentatione  utebamur.  Si  qua  cor- 
poris pars  in  decubitum  prona  erat,  citrei  divisi  succo 
tangebatur,  quod  salubre  institutum  aegroti  summopere 
laudabant:  verum  tamen  facto  iam  decubitu  plurimum 
operae  dabatur  loco  illi  emundando,  aqua  frigida  et 
saturnina  lavando,  linteis  saepius  mutandis,  idoneae 
cubationi.  Labris  siccis  et  linguae  loco  medicinae  erat 
mundities , aqua  frigida  illata , fructuum  subacidorum 
usus.  In  ea  muliere,  cuius  maxima  erat  haemorrhagia 
intestinalis,  quum  alvo  fomenta  glaciei  allata,  aqua 
chlorata  ut  interna  medicina  infusa  et  clysmata  alumine 
soluto  temperata  essent  adhibita  , sanguis  mox  sup- 
pressus est.  Cathedrae  quamquam  ubique  praesto  erat, 
usus  quinquies  tantum  necessarius  fuit.  Obstructio  alvi 
paulo  diutior  clysmatis  curabatur  aquae  frigidae.  Si 
in  alterius  stadii  fine  complicatio  pneumonalis  acces- 
serat, sulfure  aurato  % gr.  validis  hominibus  cum  pro- 
spero successu  medebamur.  In  extrema  infirmitate 
merum  rubrum,  nigra  calda  Arabica,  camphora , mo- 
schus , alia  excitantia  dabantur.  Quam  fieri  poterat 

accuratissime  convalescentes  curabantur,  prorsus  pro- 
hibitis pomis  terrestribus  et  leguminibus  , cibis  contra 
concoctu  facilibus,  v.  c.  assatis  carnibus  vitulorum, 
initio  exiguis,  deinde  pedetentim  frequentioribus  sup- 
peditatis. 

Quae  quum  eo  modo  facta  essent,  circiter  a.  d. 
VII,  Id,  April.  huius  anni  morbus  ille  deletus  fuit. 


VITA. 


Ego  loannes  Schmitt  Hangenmeilingiae  vico  ducatus 
Nassoviensis  natus  sum  a,  d.  IX.  Cal.  Septembr.  MDCCCXXYI., 
patre  loanne , matre  Margaretha  e gente  Schartia.  Fidem 
confiteor  catholicam.  Artium  liberalium  rudimenta  doctus  sum 
in  gymnasio  Hadamariensi,  rectore  primum  Io$.  Muthio , deinde 
Math.  Kreiznero.  Semestri  aestivo  a.  MDCCCXLVIII.  civibus 
academiae  Giessensis  adscriptus  sum,  literis  sacris  operam 
daturus;  auctumno  anni  MDCCCL.  Bonnae  sedem  fixi  Arge- 
landro  rectore  magnifico  , mutata  studiorum  ratione : nam 
inde  ab  eo  tempore  medicinae  arti  pernoscendae  quum  hic 
tres  annos,  tum  Wirceburgi  semestre  spatium,  tum  Bonnam 
reversus  par  tempus  insumpsi.  Atque  his  interfui  scholis : 
Psychologiae  organicae  et  physiologiae  universali  Schaaff- 
hausenii  Dr. ; medicinae  artis  encyclopaediae  et  methodolo- 
giae,  pathologiae  universali  et  semioticae,  nec  non  therapiae 
universali,  clinico  pathologico  Naumanni  prof.  illustrissimi; 
psychologiae  ac  sensuum  disciplinae  Knodtii  Prof.  illustr. ; lo- 
gicae van  Calkeri  Prof.  illustr.;  bis  chemiae  Prof.  Bischofii 
illustr.;  botanicae  Trevirani  Prof.  illustr.;  zoologiae  Troschelii 
Prof.  illustr.;  mineralogiae  Noeggerathii  Prof.  illustr.;  Anato- 
miae  univers.  et  spec.  et  secandi  exercitationibus  Mayeri  et 
Weberi  Proff.  ili.;  materiae  medicae  et  formul.,  anatomiae  pa- 
thologicae et  clinico  propaed.  Albersii  Prof*;  physiologiae 

Budgii  Prof.  illustrissimi;  pathologiae  et  therapiae  speciali 
Boeckeri  Dr. ; arti  obstetriciae,  exercitationibus  obstetriciis 
et  medicinae  forensi  Kiliani  Prof.  illustr. ; chirurgiae  univ. 
et  spec.,  auscultationis  operationisque  chirurgicae  doctrinae, 
operandi  in  mortuis  arti  et  clinico  chirurgico  Wutzeri  Prof. 
illustrissimi;  Wirceburgi  clinico  obstetricio  Scanzonii  Prof. 
amplissimi. 

Postea  quum  facultas  mihi,  quamquam  iam  non  huius  aca- 
demiae  civi,  scholarum  audiendarum  data  esset,  per  huius  anni 
aestatem  Plueckerum  Prof.  illustr.  audii  de  Physica  experi- 
mentali  disserentem,  per  hoc  semestre  hibernum  Kiliano  exer- 
citationibus obstetriciis  in  simulacro  instituendis  praeeunti 
adsum. 


THESES. 


I.  Auscultatione  et  percussione  neglecta,  diagnosis 
morborum  pectoris  incerta. 

II.  Lupus  exulcerans  et  hypertrophicus  optime  ferro 
candente  sanari  potest. 

III.  Wutzeri  methodus  rhinoplastica  plerisque  ceteris 

praestat. 

IV.  Taeniae  primi  vitae  stadii  in  hominum  tractu 
intestinali  non  inveniuntur. 

V.  Vulnera  sanum  pus  edentia  quotidie  prorsus 
illo  liberari  reiiciendum  est. 

